TMB วอลุ่มแน่น-บวกแรง 6% โบรกฯเชียร์ซื้อเพื่อรับสิทธิเพิ่มทุน TSR เคาะเป้าหมาย 1.90 บ.
TMB วอลุ่มแน่น-บวกแรง 6% โบรกฯเชียร์ซื้อเพื่อรับสิทธิเพิ่มทุน TSR เคาะเป้าหมาย 1.90 บ.
TMB วอลุ่มแน่น-บวกแรง 6% โบรกฯเชียร์ซื้อเพื่อรับสิทธิเพิ่มทุน TSR เคาะเป้าหมาย 1.90 บ.
11 ก.ย. 2562

ผู้สื่อข่าวรายงานว่า ธนาคารทหารไทย จำกัด (มหาชน) หรือ TMB ณ เวลา 11.59 น. อยู่ที่ระดับ 1.66 บาท บวก 0.10 บาท หรือ 6.41% ด้วยมูลค่าซื้อขาย 294.42 ล้านบาท

บล.กรุงศรี ระบุในบทวิเคราะห์วันนี้(11ก.ย.62) TMB ( ซื้อ/เป้า IAA Consensus 1.9 บาท) ทยอยสะสมเพื่อรับสิทธิ์ในการเพิ่มทุนหรือได้หน่วย TSR (1.39 หุ้น TMB : 1 TSR) คาดการควบรวมจะช่วยเพิ่ม Synergy ให้กับ TMB โดยใช้จุดเด่นของทั้ง 2 ธนาคาร โดย TMB มีจุดเด่นจากความแข็งแกร่งของฐานเงินฝากดอกเบี้ยต่ำ ขณะที่ TBANK เด่นในการสร้างผลตอบแทนผ่านการปล่อยสินเชื่อเช่าซื้อซึ่งให้ดอกเบี้ยสูง คาดว่าจะช่วยเพิ่ม NIM ให้ New TMB เพิ่มขึ้น
อนึ่งเมื่อวันที่ 6ก.ย.62 ธนาคารทหารไทย จำกัด (มหาชน) หรือ TMB ได้แจ้งกำหนดวันรายชื่อผู้ถือหุ้นที่มีสิทธิได้รับใบแสดงสิทธิในการซื้อหุ้นสามัญเพิ่มทุนที่โอนสิทธิได้ (Record Date) โดยอ้างถึง หนังสือของธนาคารฯ เลขที่ กอ.039/2562 เพื่อแจ้งมติที่ประชุมคณะกรรมการเกี่ยวกับการเข้าซื้อหุ้นในธนาคารธนชาต จำกัด (มหาชน) การเชิญประชุมวิสามัญผู้ถือหุ้นครั้งที่ 1/2562 และการลงนามในสัญญาซื้อขายหุ้นธนาคารธนชาต ลงวันที่ 8 สิงหาคม 2562 ดังนี้
ตามที่ที่ประชุมคณะกรรมการของธนาคารครั้งที่ พิเศษ 4/2562 ซึ่งจัดให้มีขึ้นเมื่อวันที่ 7 สิงหาคม 2562 ได้มีมติเห็นชอบการออกใบแสดงสิทธิในการซื้อหุ้นสามัญเพิ่มทุนที่โอนสิทธิได้ (TSR) จำนวนไม่เกิน 31,481,481,482 หน่วย เพื่อจัดสรรให้แก่ผู้ถือหุ้นเดิมของธนาคารฯ ตามสัดส่วนการถือหุ้น (Pro-rata basis) โดยไม่คิดมูลค่า ในอัตราส่วนการจัดสรรไม่ต่ากว่า 1.39 หุ้นสามัญเดิม ต่อ TSR 1 หน่วย (ในกรณีที่มีเศษของ TSR จากการคำนวณให้ปัดเศษทิ้ง)
ทั้งนี้ TSR 1 หน่วย สามารถใช้สิทธิซื้อหุ้นสามัญเพิ่มทุนได้ 1 หุ้น ในการนี้ ธนาคารฯ มีความประสงค์ที่จะระดมทุนผ่าน TSR เป็นจำนวนไม่เกิน 42,500,000,000 บาท ตามรายละเอียดที่ปรากฏในเอกสารที่อ้างถึงนั้น
ในการนี้ ประธานเจ้าหน้าที่บริหาร ตามที่ได้รับมอบอำนาจจากมติของที่ประชุมคณะกรรมการธนาคารฯ ครั้งที่ พิเศษ 4/2562 ได้พิจารณากำหนดวันกำหนดรายชื่อผู้ถือหุ้นที่มีสิทธิได้รับ TSR (Record Date) เป็นวันที่ 27 กันยายน 2562